贈相士李山屋
作者：方回
朝代：宋

paragraphs: 四十五萬坑長平，五十六萬敗彭城。
頭小而銳重瞳子，可謂善戰能用兵。
殺人何得慘如此，不知天亦還殺爾。
世間産一虎頭相，幾陣生靈爲渠死。
韓擒彭醢不足悲，無辜性命供娛嬉。
漢家宗社計未定，商山老人歌紫芝。
相人相窮不相達，天道好生不好殺。
豈無袖手閒書生，一著滿盤死棋活。